
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

"Ελεγχοι για την αποφυγή επαχθών ή χαριστικών συ¬ 
ναλλαγών επί των ποσοστώσεων παραγωγής 

ακατέργαστου καπνού . 1 

Κατάργηση μόνιμου καταφυγίου θηραμάτων στις 
θέσεις Προφήτης Ηλίας κ.λ.π. περιοχής Φούφας 

Κοζάνης . 2 

Τροποποίηση ορίων μόνιμου καταφυγίου θηραμά¬ 
των στη θέση «Λαμπανίτσα» περιοχής 'Αρδασας, 

Βλάστης κ.λ.π. Νομού Κοζάνης . 3 

Εξαίρεση πρόσληψης προσωπικού στην Αγροφυ¬ 
λακή από τις διατάξεις του Ν. 1735/87.4 


Τροποποίηση - συμπλήρωση της 720/20.4.93 από¬ 
φασης για τις ζώνες προωθήσεως δενδροκηπευ- 
τικών καλλιεργειών για το έτος 1993 στο χώρο δι¬ 
καιοδοσίας της Περιφ/κής Δ/νσης Γεωργικής 
Ανάπτυξης Πελοποννήσου και Δυτικής Στερεός 


Ελλάδος. 5 

Ειδική αναγνώριση του Φιλανθρωπικού Σωματείου 

«ΕΤΑΙΡΕΙΑ ΠΡΟΣΤΑΣΙΑΣ ΣΠΑΣΤΙΚΩΝ».6 

Ψήφιση Οργανισμού Εσωτερικής Υπηρεσίας Κοινό¬ 
τητας Σκουτεσιάδας Ν. Αιτωλ/νίας. 7 

Μη χορήγηση άδειας μεταλλευτικών ερευνών στο 

Νομό Θεσσαλονίκης. 8 

Μη υπαγωγή του προσωπικού της Κοινότητας Νεο- 
χωρίου Ν. Λακωνίας στις διατάξεις του Ν. 1188/ 

81. 9 

Σύσταση ίδιου Νομικού Προσώπου στο Δήμο Σκύ- 
δρας Ν. Πέλλας με την επωνυμία «ΔΗΜΟΤΙΚΟ 

ΩΔΕΙΟ ΣΚΥΔΡΑΣ». 10 

Σύσταση ίδιου Νομικού Προσώπου στο Δήμο Σκύ- 


δρας Ν. Πέλλας με την επωνυμία «Δημοτικό 
Πνευματικό και Πολιτιστικό Κέντρο Σκύδρας». .11 
Ονομασία νέου, συνοικισμού Κοινότητας Ριζών στο 


Ν. Πρέβεζας .12 

Ονομασία νέου, συνοικισμού Κοινότητας Γαλατά 

στον Ν. Πρέβεζας . 13 

Ονομασία νέου, συνοικισμού Κοινότητας Νικόπολης 
στο Ν. Πρέβεζας .14 


Διορθώσεις Σφαλμάτων 

Διόρθωση σφάλματος στην 340105/23.4.1993 

απόφαση Υπ. Γεωργίας.15 

Διόρθωση σφάλματος στην 57497/403/11.2.93 
απόφαση Υπουργού Μεταφορών και Επικοινω¬ 
νιών .16 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 349359 (1) 


Έλεγχοι για την αποφυγή επαχθών ή χαριστικών συ¬ 
ναλλαγών επί των ποσοστώσεων παραγωγής ακα¬ 
τέργαστου καπνού. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1, 2 και 3 του Ν. 1338/1983 
«Εφαρμογή του Κοινοτικού Δικαίου» (Α' 34), όπως τρο¬ 
ποποιήθηκε με το άρθρο 6 του Ν. 1440/1984 «Συμμε¬ 
τοχή της Ελλάδος στο κεφάλαιο, στα αποθεματικά και 
στις προβλέψεις της Ευρωπαϊκής τράπεζας Επενδύ¬ 
σεων, στο κεφάλαιο της Ευρωπαϊκής Κοινότητας 'Αν- 
θρακος και Χάλυβος και του Οργανισμού Εφοδιασμού 
ΕΥΡΑΤΟΜ» (Α' 70). 

β) Του άρθρου 22 παρ. 3 του Ν. 992/1979 «περί ορ¬ 
γάνωσης των διοικητικών υπηρεσιών για την εφαρμογή 
της Συνθήκης Προσχώρησης της Ελλάδος στις Ευρω¬ 
παϊκές Κοινότητες και ρύθμισης συναφών θεσμικών 
και οργανωτικών θεμάτων» (Α' 280). 

γ) του άρθρου 29Α του Ν. 1558/1985 «Κυβέρνηση 
και Κυβερνητικά όργανα» (Α' 137), όπως προστέθηκε 
με το άρθρο 27 του Ν. 2081/1992 (Α' 154). 

δ) Της υπ’ αριθμ. 1935/3.12.92 κοινής απόφασης 
του Πρωθυπουργού και Υπουργού Εθνικής Οικονομίας 
«Καθορισμός αρμοδιοτήτων των Υφυπουργών Εθνικής 
Οικονομίας» (Β' 726). 

ε) Της υπ’ αριθμ. 1950/10.12.1992 κοινής απόφα¬ 
σης του Πρωθυπουργού και του Υπουργού Γεωργίας 
περί ανάθεσης αρμοδιοτήτων Υπουργού Γεωργίας 
στους Υφυπουργούς (Β' 728). 

2. Τον Κανονισμό 3477/92 ΕΟΚ της Επιτροπής της 
,1ης Δεκεμβρίου 1992 «περί λεπτομερών κανόνων 

εφαρμογής του καθεστώτος ποσοστώσεων στον τομέα 
του ακατέργαστου καπνού για την συγκομιδή των ετών 
1993 και 1994» (Ε.Ε. αριθμ. ί 351 της 2.12.92, σελ. 
11 ). 

3. Το γεγονός ότι απο τις διατάξεις της παρούσας 
απόφασης δεν προκαλείται δαπάνη σε βάρο του κρατι¬ 
κού πρϋπολογισμού, αποφασίζουμε, 

Αρθρο 1 
Σκοπός 

Σκοπός της παρούσα απόφασης είναι η θέσπιση συ¬ 
μπληρωματικών, του άρθρου 14 του ως άνω κανονι¬ 
σμού, διατάξεων για την αποφυγή επαχθών ή χαριστι¬ 
κών συναλλαγών των ποσοστώσεων παραγωγής ακα¬ 
τέργαστου καπνού. 

Αρθρο 2 
Όργανο ελέγχου 

1. Με απόφαση του Νομάρχη συστήνονται τριμελείς 
επιτροπές κατά Δ/νση Γεωργίας για τον έλεγχο των 
καλλιεργητών δικαιούχων ποσόστωσης παραγωγής κα¬ 
πνού αποτελούμενες από: 

α) Ένα γεωπόνο της Δ/νσης Γεωργίας των καπνοπα- 
ραγωγικών νομών της χώρας με τον αναπληρωματή 
του, τους οποίους ορίζει ο προϊστάμενος της οικείας Δ/ 
νσης Γεωργίας. 

β) Ένα γεωπόνο, των αντιστοίχων προς τη Δ/νση Γ ε¬ 
ωργίας Γ ραφείων του Εθνικού Οργανισμού Καπνού με 
τον αναπληρωματή του, οριζόμενους από τον Προϊστά¬ 
μενο της Περιφερειακής Δ/νσης του Οργανισμού, ή 
από τον Προϊστάμενο του διανομαρχιακού τμήματος 
του Οργανισμού και 

γ) Έναν εκπρόσωπο της τοπικής Αγροτικής Συνεται¬ 
ριστικής Οργάνωσης με τον αναπληρωματή του οριζό¬ 
μενους από τον Πρόεδρο της οικείας οργάνωσης. 

Με την ίδια κάθε φορά απόφαση του Νομάρχη ορίζε¬ 
ται και ο Πρόεδρος της Επιτροπής. 

Άρθρο 3 
Δικαιολογητικά 

Οι δικαιούχοι της ποσόστωσης παραγωγής καπνού, 
προκειμένου να χρησιμοποιήσουν την ποσόστωση, 
υποβάλλουν στο κατά τόπο αρμόδιο γραφείο του Εθνι¬ 
κού Οργανισμού Καπνού Υπεύθυνη Δήλωση του Ν. 
1599/1986 στην οποία δηλώνουν ότι: 

α. Είναι μόνιμοι κάτοικοι του Δήμου ή της Κοινότητας 
που αναφέρεται στη βεβαίωση ποσόστωση ή όμορων 
κοινοτήτων. 

β. Είναι καλλιεργητές καπνού και καλλιεργούν οι ίδιοι 
και για δικό τους λογαριασμό καπνό. 

γ. Είναι ασφαλισμένοι στον Οργανισμό Γεωργικών 
Ασφαλίσεων (Ο.Γ.Α.). 

δ. Δεν είναι ενταγμένοι στο καθεστώς της πρόωρης 
συνταξιοδότησης και επισυνάπτουν.: 

α. Βεβαίωση του Δήμου ή της Κοινότητας του οποίου 
είναι μόνιμοι κάτοικοι, καθώς και 

β. Βεβαίωση από τον Ο.Γ.Α. ότι είναι ασφαλισμένοι 
στον εν λόγω φορέα. 


Άρθρο 4 
Ελεγχοι 

1. Η επιτροπή ελέγχει την πληρότητα και αλήθεια 
των στοιχείων, που δηλώνονται, σε συνδυασμό με τις 
επισυναπτόμενες από τους καλλιεργητές βεβαιώσεις 
και αποφασίζει για κάθε περίπτωση αν θα γίνει χρήση 
της ποσόστωσης ή όχι. 

2. Πιθανή καταγγελία για δήλωση ψευδών στοιχείων 
δημιουργεί υποχρέωση εκ μέρους του καταγγέλοντος 
να αποδείξει τους ισχυρισμούς του, άλλως δεν λαμβά- 
νονται υπ’ όψη από την επιτροπή. 

Άρθρο 5 
Κύρωση 

Αν από τον έλεγχο διαπιστωθεί μη νόμιμη χρήση της 
ποσόστωσης παραγωγής καπνού, ο παραγωγός απο¬ 
κλείεται από τη χρήση της ποσόστωσης. 

Η κύρωση επιβάλλεται με απόφαση του Προϊσταμέ¬ 
νου της Περιφερειακής Δ/νσης του Εθνικού Οργανι¬ 
σμού Καπνού, ύστερα από εισήγηση της επιτροπής. 

Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Αθήνα, 10 Μαϊου 1993 

ΟΙ ΥΦΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΓΕΩΡΓΙΑΣ 

Κ. ΔΟΥΣΗΣ Α. ΚΑΡΑΓΚΟΥΝΗΣ 

-♦- 

Αριθ. 73958/2199 (2) 

Κατάργηση μόνιμου καταφυγίου θηραμάτων στις θέ¬ 
σεις Προφήτης Ηλίας κ.λ.π. περιοχής Φούφας Κο- 
ζάνης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 1,2,3, 
4 του Ν.Δ. 86/69, καθώς έχουν αντικατασταθεί με τα 
άρθρα 3 και 4 παρ. 5, 6, 7, 8 του Ν. 177/75, 8 Π.Δ. 
402/88 και της αριθ. 414985/29.11.1985 (Φ.Ε.Κ. 
757/Β/18.12.1985) κοινής απόφασης των Υφυπουρ¬ 
γού Εθνικής Οικονομίας και Αναπληρωτή Υπουργού 
Γεωργίας «Μέτρα διαχείρισης της άγριας πτηνοπανί¬ 
δας». 

2. Την αριθ. Υ 31950/10.12.1992 (Φ.Ε.Κ. 728/Β/ 

11.12.1992) απόφαση του Υπουργού Γ εωργίας για την 
ανάθεση αρμοδιοτήτων- στον Υφυπουργό Γεωργίας 
Ευάγγελο Μπασιάκο. 

3. Την αριθ. 175008/3469/10.7.1979 (Φ.Ε.Κ. 711/ 
Β/27.8.1979) απόφασή μας, με την οποία ιδρύθηκε 
μόνιμο καταφύγιο θηραμάτων στις θέσεις Προφήτης 
Ηλίας κ.λ.π. περιοχής Φούφας Κοζάνης. 

4. Την αριθ. 4397 π.ε./2.3.1993 αναφορά του Δα¬ 
σαρχείου Κοζάνης σχετικά με την κατάργηση του ανω¬ 
τέρω μόνιμου καταφυγίου θηραμάτων, αποφασί¬ 
ζουμε: 

Καταργούμε το μόνιμο καταφύγιο θηραμάτων στις 
θέσεις Προφήτης Ηλίας κ.λ.π. περιοχής Φούφας Κοζά¬ 
νης, έκτασης 4.000 στρεμμάτων, γιατί δεν πληροί τις 
προϋποθέσεις προς κάλυψη των βασικών αναγκών του 
θηράματος σε ό,τι αφορά την ησυχία, τροφή και νερό. 

Η απόφαση αυτή να δημοσιευθεί στην Εφημερίδα 
της Κυβερνήσεως και θα ισχύει απο το κυνηγετικό έτος 
1993-1994. 

Αθήνα, 3 Μαϊου 1993 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 68850/1299 (3) 

Τροποποίηση ορίων μόνιμου καταφυγίου θηραμάτων 

στη θέση «Λαμπανίτσα» περιοχής Άρδασας, Βλά- 

στης κ.λ.π. Νομού Κοζάνης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 1,2,3, 
4 του Ν.Δ. 86/69, καθώς έχουν αντικατασταθεί με τα 
άρθρα 3 και 4 παρ. 5, 6, 7, 8 του Ν. 177/75, 8 Π.Δ. 
402/88 και της αριθ. 414985/29.11.1985 (Φ.Ε.Κ. 
757/Β/18.12.1985) κοινής απόφασης των Υφυπουρ¬ 
γού Εθνικής Οικονομίας και Αναπληρωτή Υπουργού 
Γεωργίας «Μέτρα διαχείρισης της άγριας πτηνοπανί¬ 
δας». 

2. Την αριθ. Υ 31950/10.12.1992 (Φ.Ε.Κ. 728/Β/ 
11.12.1992) απόφαση του Υπουργού Γ εωργίας για την 
ανάθεση αρμοδιοτήτων στον Υφυπουργό Γεωργίας 
Ευάγγελο Μπασιάκο. 

3. Την αριθ. 161153/8.7.1982 (Φ.Ε.Κ. 717/Β/ 
29.9.1982) απόφασή μας, με την οποία ιδρύθηκε μό¬ 
νιμο καταφύγιο θηραμάτων στη θέση Λαμπανίτσα 
κ.λ.π. περιοχής Αρδασας και Βλάστης Δασαρχείου Κο¬ 
ζάνης. 

4. Την αριθ. 81524/3363 π.ε./3.7.1991 (Φ.Ε.Κ. 
570/Β/25.7.1991) απόφασή μας, με την οποία τροπο¬ 
ποιήθηκαν τα όρια του ανωτέρω μόνιμου καταφυγίου 
θηραμάτων. 

5. Την αριθ. 4397 π.ε./2.3.1993 αναφορά του Δα¬ 
σαρχείου Κοζάνης σχετικά με την τροποποίηση των 
ορίων του ανωτέρω μόνιμου καταφυγίου θηραμάτων, 
αποφασίζουμε: 

Τροποποιούμε τα όρια του μόνιμου καταφυγίου θη¬ 
ραμάτων στη θέση «Λαμπανίτσα» περιοχής Άρδασας, 
Βλάστης κ.λ.π. Νομού Κοζάνης και απαγορεύουμε για 
αόριστο χρόνο, τη Θήρα κάθε θηράματος σε 19.200 
στρέμματα μερικώς δασοσκεπούς έκτασης, που πλη¬ 
ροί τις προϋποθέσεις προς κάλυψη των βασικών ανα¬ 
γκών του θηράματος σε ό,τι αφορά την ησυχία, τροφή 
και νερό και που ορίζεται ως εξής: 

Αρχίζει από τη θέση Ισιώματα όπου ο δρόμος Άρδα¬ 
σας - Μπεκρεβενίκου συναντιέται με το ρέμα Μορέκα. 
Ακολουθεί ανοδικά το ρέμα Μορέκα μέχρι τη συνά¬ 
ντησή του με τον επαρχιακό δρόμο Αναρράχης-Βλά- 
στης (θέση Καλύβα Γρηγοριάδη), 

Στη συνέχεια ακολουθεί τον επαρχιακό δρόμο προς 
Βλάστη μέχρι τον αυχένα στη θέση Σταυροδρόμι, όπου 
η διασταύρωση με δασικό δρόμο προς χιονοδρομικό 
ορειβατικό καταφύγιο, ακολουθεί το δασικό δρόμο με 
νότια κατεύθυνση, περνάει απο τη διασταύρωση του 
δασικού δρόμου προς Νάματα και συνεχίζει μέχρι τη 
θέση Στρούγκα. Απο εκεί ακολουθεί τη ράχη καθοδικά 
με ανατολική κατεύθυνση μέρχι τη θέση Μαντριά, όπου 


ο δρόμος Μπεκρεβενίκου - Αρδάσας, τον οποίο ακο¬ 
λουθεί μέχρι τη συνάντησή του με το ρέμα Μορέκα, 
στη θέση Ισιώματα, απ’ όπου άρχισε. 

Η δίωξη των επιβλαβών θηραμάτων μέσα στο κατα¬ 
φύγιο, ενεργείται σύμφωνα με τα άρθρα 4 παρ. 7 του Ν. 
177/75 και 3 της αριθ. 414985/29.11.85 κοινής από¬ 
φασης. 

Οι παραβάτες τιμωρούνται με τις ποινές που προβλέ- 
πονται από τα άρθρα 287 παρ. 9 του Ν.Δ. 86/69 «Δασι¬ 
κός Κώδικας» ή 9 παρ. 3 της αριθ. 414985/29.11.85 
(Φ.Ε.Κ. 757/Β/18.12.85) κοινής απόφασης «Μέτρα 
διαχείρισης της άγριας πτηνοπανίδας. 

Η απόφαση αυτή να δημοσιευθεί στην Εφημερίδα 
της Κυβερνήσεως και θα ισχύει απο το κυνηγετικό έτος 
1993-1994. 

Αθήνα, 3 Μαϊου :1993 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 5247 (4) 

Εξαίρεση πρόσληψης προσωπικού στην Αγροφυλακή 
από τις διατάξεις του Ν. 1735/87. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α) Του εδαφίου Ια της παραγρ. 2 του άρθρου 1 του 
Ν. 1735/87. 

β) Του αριθμ. 100/92 Π. Δ/τος ΦΕΚ 4692/92 τ.Α' 
«Διαδικασία, προϋποθέσεις και προσόντα διορισμού 
υπαλλήλων Αγροφυλακής». 

γ) Του άρθρου 13 παρ. 2 του Ν. 2116/93 (ΦΕΚ 18/ 
18.2.1993). 

2. Την πράξη αριθμ. 167/1992. 

3. Την 93 από 2.4.93 απόφαση του Πρωθυπουρ¬ 
γού. 

4. Τις υπηρεσιακές ανάγκες της Αγροφυλακής, απο¬ 
φασίζουμε: 

Εξαιρούμε από τις διατάξεις του Ν. 1735/87 την 
πλήρωση εξήντα πέντε (65) θέσεων Αγρονόμων κλά¬ 
δου ΠΕ Δ/κού Οικονομικού με εισαγωγικό Δόκιμος 
γραμματέας, ογδόντα πέντε (85) θέσεων Αρχιφυλάκων 
κλάδου ΔΕ3 με εισαγωγικό βαθμό Δόκιμος γραφέας 
και. τετρακόσιες πενήντα (450) θέσεων Αγροφυλάκων 
κλάδου ΥΕ2 με εισαγωγικό βαθμό Δόκιμος βοηθός, της 
Αγροφυλακής. 

Η δαπάνη των ανωτέρω προσλήψεων, η οποία ανέρ¬ 
χεται στο ποσό των τριακοσίων πενήντα οκτώ εκατομ¬ 
μυρίων εκατόν δύο χιλιάδων δρχ. (358.102.000) βαρύ¬ 
νει την πίστωση του Κ.Α.Ε. 5214 του Ε.Φ. 43-230 
«ΑΓΡΟΦΥΛΑΚΗ» στον οποίο δεν υπάρχει πίστωση, για 
την ανωτέρω αιτία και για το οικονομικό έτος 1993. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 5 Απριλίου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΔΗΜΟΣΙΑΣ ΤΑΞΕΟΣ 

ΣΩΤΗΡΗΣ ΚΟΥΒΕΛΑΣ ΝΙΚ. ΑΝ. ΓΚΕΛΕΣΤΑΘΗΣ 
—-♦- 


Αριθ. 797 (5) 

Τροποποίηση - συμπλήρωση της 720/20.4.93 απόφα¬ 
σης για τις ζώνες προωθήσεως δενδροκηπευτικών 
καλλιεργειών για το έτος 1993 στο χώρο δικαιοδο¬ 
σίας της Περιφ/κής Δ/νσης Γεωργικής Ανάπτυξης 
Πελοποννήσου και Δυτικής Στερεός Ελλάδος. 

Ο ΔΙΕΥΘΥΝΤΗΣ ΤΗΣ ΠΕΡ/ΚΗΣ Δ/ΝΣΗΣ 
ΓΕΩΡΓΙΚΗΣ ΑΝΑΠΤΥΞΗΣ ΠΕΛ/ΣΟΥ 
, ΚΑΙ ΔΥΤ. ΣΤΕΡΕΑΣ ΕΛΛΑΔΟΣ 

Έχοντας υπόψη: 

1. Τις διατάξεις του Ν. 4035/60 «Περί μέτρων επε- 
κτάσεως και βελτιώσεως των δενδροκηπευτικών καλ¬ 
λιεργειών». 

2. Τις διατάξεις του Β.Δ. 733/69 «Περί μεταβιβά- 
σεως αρμοδιοτήτων του Υπουργείου Γεωργίας». 

3. Τις αποφάσεις 1315/18.9.89, 337/1.10.87 και 
344/2.11.88 των Γενικών Γραμματέων των Περιφε¬ 
ρειών Δυτικής Ελλάδος, Πελοποννήσου και Ιονίων Νή¬ 
σων αντίστοιχα «Περί μεταβιβάσεως αρμοδιοτήτων 
στον Προϊστάμενο της Π.Δ.Γ.Α./Π.Δ.Σ.Ε». 

4. Τον κανονισμό 2511/69 Ε.Ο.Κ. όπως τροποποιή¬ 
θηκε με τον’καν. 1204/81 Ε.Ο.Κ. 

5. Την 314346/25.2.93 απόφαση Γενικού Διευθυ- 
ντού Φυτικής Παραγωγής Υπουργείου Γεωργίας για 
τον «Καθορισμό προωθουμένων ειδών, ποικιλιών και 
λοιπών δραστηριοτήτων δενδροκηπευτικών καλλιερ¬ 
γειών για το έτος 1993». 

6. Την 263228/26.3.82 απόφαση του Υπουργείου 
Γεωργίας «Περί ασκήσεως αρμοδιοτήτων πρώην Περι¬ 
φερειακών Υπηρεσιών Γεωργίας». 

7. Τις εισηγήσεις των Δ/νσεων Γεωργίας Νομαρχιών 
Περιφέρειας μας, αποφασίζουμε: 

Τροποποιούμε την 720/20.4.93 απόφασή μας για τη 
Δ/νση Γ εωργίας Κορινθίας ως εξής: 

Στο Κεφάλαιο 1 ΔΕΝΔΡΩΔΗ, παράγραφο 1.1.3. 
(Προωθούμενα είδη και ποικιλίες κατά ζώνη), η ζώνη Β' 
(Στη ζώνη καλλιέργειες εσπεριδοειδών) τροποποιείται 
και διαμορφώνεται εκ νέου ως εξής: 

Ζώνη Β': Στη ζώνη καλλιέργειας των εσπεριδοει¬ 
δών. 

Λεμονιά: Οι ποικιλίες ϋ8ΒΟΝ, 5ΑΝΤΑ ΤΕΒΕΖΑ, ΖΑ- 
ΘΑΒΑ ΒΙΑΝΟΑ και ΙΝΤΕΒΟΟΝΑΤΟ. 

Πορτοκαλιά: Οι ποικιλίες ΝΑνΕ1_ ΝΕνν ΗΑ1_1_, ΝΑνΕ- 
ΕΙΝΑ στις επιμέρους τοποθεσίες της εν λόγω περιο¬ 
χής, όπου η λεμονιά αντιμετωπίζει σοβαρά προβλήματα 
προσβολής από κορυφοξήρα και ύστερα από σχετικό 
έλεγχο της Υπηρεσίας. 


Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Πάτρα, 3 Μαΐου 1993 

Ο Διευθυντής 
ΣΤΕΦΑΝΟΣ ΠΑΝΗΣ 

-+- 

Αριθ. 4850 Σχετ. 4419 (6) 

Ειδική αναγνώριση του Φιλανθρωπικού Σωματείου 
«ΕΤΑΙΡΕΙΑ ΠΡΟΣΤΑΣΙΑΣ ΣΠΑΣΤΙΚΩΝ». 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις: 

α) Του Ν. 3200/55, του Ν.Δ. 532/70 και 1147/72 
«περί διοικητικής αποκεντρώσεως και Μείζονος Πρω- 
τευούσης». 

β) Του Π.Δ. 465/84 «περί μεταβιβάσεως αρμοδιοτή¬ 
των» του Υπουργού Υγείας, Πρόνοιας στους Νομάρ¬ 
χες». 

γ) Το Ν.Δ. 1111/72 «Περί Φιλανθρωπικών Σωμα¬ 
τείων». 

2. Την αριθ. 1452/1984 απόφαση του Πρωτοδικείου 
Αθηνών. 

3. Το αριθ. Π4γ/Φ 250/5682/92 έγγραφο του 
Υπουργείου Υγείας Πρόνοιας και Κοιν. Ασφαλίσεων. 

4. Την από 18.12.92 αίτηση του Σωματείου «ΕΤΑΙ¬ 
ΡΕΙΑ ΠΡΟΣΤΑΣΙΑΣ ΣΠΑΣΤΙΚΩΝ», αποφασίζουμε: 

1. Αναγνωρίζουμε το, υπό την επωνυμία «ΕΤΑΙΡΕΙΑ 
ΠΡΟΣΤΑΣΙΑΣ ΣΠΑΣΤΙΚΩΝ» Φιλανθρωπικό Σωματείο, 
το οποίο εδρεύει στην Αθήνα και επί της οδού Αρχιμή- 
δου 45, ως Ειδικώς Φιλανθρωπικό, καθ’ όσον παρέχει 
ηθική και υλική βοήθεια σε άτομα πάσχοντα εξ εγκεφα¬ 
λικής παραλύσεως. 

2. Στο εξής κάτω από τον τίτλο (επωνυμία) του Σω¬ 
ματείου θα αναγράφεται υποχρεωτικά η φράση ανα¬ 
γνωρισμένο ως Ειδικώς Φιλανθρωπικό. 

3. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Αθήνα, 6 Νοεμβρίου 1993 

Ο Νομάρχης 

I. ΑΓΓΕΛΙΔΑΚΗΣ 

- ♦- 

Αριθ. ΕΣ 12592 (7) 

Ψήφιση Οργανισμού Εσωτερικής Υπηρεσίας Κοινότη¬ 
τας Σκουτεσιάδας Ν. Αιτωλ/νίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις των Νόμων 1188/91 «περί κυρώ- 
σεως του Κώδικος περί καταστάσεως προσωπικού 
ΟΤΑ» και 1586/86 «Περί βαθμολογικής διάρθρωσης 
των θέσεων του Δημοσίου Νομικών Προσώπων Δημο¬ 
σίου Δικαίου και των ΟΤΑ και άλλες διατάξεις» και του 
Π. Δ/τος 37α/1987. 

2. Την 53560/59/6.8.1986 γενική διαταγή του 
Υπουργείου Εσωτερικών με την οποία παρέχονται οδη¬ 
γίες για την ψήφιση Ο.Ε.Υ. Δήμων και Κοινοτήτων. 

3. Την αριθ. 3/1993 (θέμα 7ο) γνωμοδότηση του 
Υπηρεσιακού Συμβουλίου άρθρου 14 του Ν. 1586/ 
1986. 

4. Την 4/1993 απόφαση του Κοινοτικού Συμβουλίου 
που στείλατε με το αριθ. 70/4.1.1993 έγγραφό σας 
σχετικά με το αντικείμενο του θέματος, αποφασί¬ 
ζουμε: 

Εγκρίνουμε την 4/1993 απόφαση του Κοινοτικού 
Συμβουλίου Σκουτεσιάδας, που αφορά την ψήφιση του 
Οργανισμού Εσωτερικής Υπηρεσίας της Κοινότητας 
Σκομτεσιάδας ως κατωτέρω: 

Αρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 

Η υπηρεσία της Κοινότητας συγκροτείται από τη 
Διοικητική Υπηρεσία. 

Άρθρο 2 

ΔΙΑΡΘΡΩΣΗ - ΔΙΑΒΑΘΜΗΣΗ ΘΕΣΕΩΝ 

ΜΟΝΙΜΟ ΠΡΟΣΩΠΙΚΟ 

Μία (1) θέση Γραμματέα του Κλάδου ΔΕΙ με βαθμό 
Γ'-Α'. 

Άρθρο 3 

ΠΡΟΣΟΝΤΑ ΔΙΟΡΙΣΜΟΥ - ΚΑΘΗΚΟΝΤΑ κ.λπ. 

Για τον διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ποινές, τη λύση της υπαλληλικής σχέ¬ 
σης, την ιατροφαρμακευτική περίθαλψη και νοσοκο¬ 
μειακή, τα έξοδα κηδείας των μονίμων υπαλλήλων που 
προβλέπονται από τον οργανισμό ρυθμίζονται από τις 
διατάξεις του Ν. 1188/1981 και των διαταγμάτων που 
εκδίδονται σε εκτέλεση του Νόμου αυτού. 

Άρθρο 4 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ ΤΗΣ 
ΔΙΟΙΚΗΤΙΚΗΣ ΥΠΗΡΕΣΙΑΣ 

Στην αρμοδιότητα της διοικητικής υπηρεσίας ανή¬ 
κουν (ενδεικτική απαρίθμηση): 

ΓΡΑΜΜΑΤΕΑΣ ΚΟΙΝΟΤΗΤΑΣ 

α) Η μέριμνα για την τήρηση του βιβλίου επίπλων και 
σκευών και η διαφύλαξη αυτού. 

β) Η μέριμνα για την τήρηση και φύλαξη των προβλε- 
πομένων από το νόμο βιβλίων της Κοινότητας, των φα¬ 
κέλων του αρχείου και την σφραγίδα της Κοινότη¬ 
τας. 

γ) Η παραβολή, αποσφράγιση, χαρακτηρισμός, πρω¬ 
τοκόλληση, αρχειοθέτηση όλης της αλληλογραφίας 
της κοινότητας, πλην της απόρρητης, αφού προηγου¬ 
μένως τεθεί υπόψη του Προέδρου χωρίς καθυστέρηση 
και γίνουν οι δέουσες ενέργειες. 

δ) Η τήρηση των πρακτικών των συνεδριάσεων του 
Κοινοτικού Συμβουλίου, η καταχώρησή τους στο βιβλίο 
πρακτικών αυτού, η μέριμνα για την υπογραφή του και η 
έκδοση αντιγράφων. 

ε) Η κατάρτιση με τον Πρόεδρο σχεδίου του προϋπο¬ 
λογισμού της Κοινότητας, η σύνταξη και συνυπογραφή 
με τον Πρόεδρο της Κοινότητας των βεβαιωτικών κα¬ 
ταλόγων, επιβολής, βεβαιώσεως και εισπράξεως των 
εν γένει κοινοτικών εσόδων και η διεξαγωγή της εν γέ- 
νει λογιστικής υπηρεσίας της Κοινότητας. 


στ) Η ενημέρωση του Προέδρου για την πορεία των 
οικονομικών της Κοινότητας και η προσυπογραφή με 
τον Πρόεδρο των χρηματικών ενταλμάτων της κοινότη¬ 
τας. 

ζ) Η προσυπογραφή όλων των σχεδίων των προς 
υπογραφή εγγράφων και όλων των πιστοποιητικών και 
πινάκων που προβλέπουν οι ισχύουσες διατάξεις. 

η) Η επιμέλεια κατάρτισης του προγράμματος τέλε¬ 
σης δημοσίων κοινοτικών εορτών και δεξιώσεων. 

θ) Η φροντίδα για την λειτουργία των υπηρεσιών της 
Κοινότητας, ύδρευσης, φωτισμού, άρδευσης, γυμνα¬ 
στηρίου, ως και πάσης άλλης δημιουργηθεισομένης 
υπηρεσίας στο μέλλον. 

ι) Η τήρηση και φύλαξη των μητρώων, αρρένων, δη¬ 
μοτολογίων και ληξιαρχικών βιβλίων. 

ια) Η διεξαγωγή κάθε υπηρεσίας που απορρέει από 
την ενάσκηση αρμοδιοτήτων, οι οποίες ανατίθενται 
στην Κοινότητα από νόμους, διατάγματα κ.λπ. 

Ακροτελεύτιο άρθρο 

(ΚΑΛΥΨΗ ΔΑΠΑΝΗΣ) 

Από τις διατάξεις ατυής της απόφασης προκαλείται 
δαπάνη σε βάρος του προϋπολογισμού του Νομ. Προ¬ 
σώπου Κοινότητας Σκουτεσιάδας ανερχόμενη στο 
65% της δαπάνης, μισθοδοσίας του γραμματέα αυτής 
και το ύψος της οποίας δεν μπορεί να προσδιοριστεί 
ακριβώς. 

Η απόφαση αυτή να δημοσιευθεί στην Εφημερίδα 
της Κυβερνήσεως. ' -- * - > 

Μεσολόγγι^ 3 Μαΐου 1993 _ 

Ο Νομάρχης κ.α.α. 

Ο Διευθυντής Εσωτερικών 
ΒΑΣ. ΨΑΛΙΔΑΣ 

-♦“- ·. ' 

Αριθ. ΔΒ 3497 οίκοθεν ΒΜ 2078 (8) 

Μη χορήγηση άδειας μεταλλευτικών ερευνών στο 
Νομό Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την ΔΒ 3332/29.4.93 απόφαση της Δ/νσης Βιο¬ 
μηχανίας - Ν. Θεσσαλονίκης δεν εγκρίθηκε η χορή¬ 
γηση άδειας μεταλλευτικών ερευνών σε περιοχή της 
Κοινότητας Νέας Απολλωνίας Ν. θεσ/νίκης (ΒΜ 2078) 
στην Χριστίνα Φιλίππου κάτοικο θεσ/νίκης που ζήτησε 
με την από 29.6.1992 αίτησή της. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Θεσσαλονίκη, 29 Απριλίου 1993 
Με εντολή Νομάρχη 
Ο Διευθυντής 
Ν. ΟΙΚΟΝΟΜΟΥ 

Αριθ. 1939 (9) 

Μη υπαγωγή του προσωπικού της κοινότητας Νεοχω¬ 
ρίου Ν. Λακωνίας στις διατάξεις του Ν. 1188/81. 

Ο ΝΟΜΑΡΧΗΣ ΛΑΚΩΝΙΑΣ 

Με την 1939/28.4.1993 απόφαση του Νομάρχη Λα¬ 
κωνίας, που εκδόθηκε σύμφωνα με τις δ/ξεις του άρ¬ 
θρου 3 του Ν. 1188/81, σε συνδυασμό με τις όμοιες 
του άρθρου 30 του Π.Δ. 37α/87 και ύστερα από την 
37/92 σύμφωνη γνωμοδότηση του Υπηρεσιακού Συμ¬ 
βουλίου του άρθρου 14 παρ. 9 Ν. 1586/86 ανακαλείται 
η 6397/25.4.91 όμοια με την οποία υπήχθη το προσω¬ 
πικό της κοινότητας Νεοχωρίου στις δ/ξεις του Α' μέ¬ 
ρους του Ν. 1188/81 (περίληψη της δημοσιεύτηκε στο 
ΦΕΚ 585/29 7.91 τ.Β') γιατί δεν συντρέχουν οι νόμι¬ 
μες οικονομικές προϋποθέσεις. 

Ακροτελεύτια διάταξη 

Από τις διατάξεις αυτής της απόφασης δεν προκα- 
λείται δαπάνη σε βάρος του προϋπολογισμού του Νομι¬ 
κού προσώπου της κοινότητας Νεοχωρίου. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Σπάρτη, 28 Απριλίου 1993 

Ο Νομάρχης 
ΦΩΤΙΟΣ ΦΑΛΙΑΓΚΑΣ 

-♦- 

Αριθ. 4200 ' (10) 

Σύσταση Ιδιου Νομικού Προσώπου στο Δήμο Σκύδρας 
Ν. Πέλλας με την επωνυμία «ΔΗΜΟΤΙΚΟ ΩΔΕΙΟ 
ΣΚΥΔΡΑΣ». 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τις διατάξείς: 

α) Του άρθρου 187 του Π.Δ. 323/89. 
β) Του Ν. 1270/82. 
γ) Του Π.Δ. 331/83 και 
δ) Του Ν. 1416/84. 

2. Την αριθμ. 18/1993 απόφαση του Δημοτικού Συμ¬ 
βουλίου Σκύδρας για την σύσταση του Δημοτικού 
Ωδείου Σκύδρας, αποφασίζουμε: 

1. Συνιστούμε ίδιο νομικό πρόσωπο Δημοσίου Δι¬ 
καίου με την επωνυμία «Δημοτικό Ωδείο Σκύδρας». 

2. Σκοπός του Νομικού αυτού Προσώπου που συνι- 
στάται, είναι η μόρφωση καλλιτεχνών σε όλους τους 
κλάδους της μουσικής, η διάδοση και η καλλιέργεια της 
μουσικής σε όλους τους δημότες. 

3. Πόροι του Νομικού Προσώπου είναι: 

α. Ετήσια επιχορήγηση του Δήμου, δραχμών ενός 
εκατομμυρίου (1.000.000). 

β) Εισφορές κάθε φύσης από δωρεές, κληρονομιές, 
κληροδοσίες και επιχορηγήσεις. 

γ) Εισπράξεις από τους μαθητές και εισπράξεις από 
το αντίτιμο των υπηρεσιών που παρέχονται από το Νο¬ 
μικό Πρόσωπο. 

δ) Πόροι από την ίδια την περιουσία και κάθε άλλη 
νόμιμη πρόσοδο. 

ε) Επιβολή πρόσθετου φόρου επί των δημοσίων θεα¬ 
μάτων. 

4. Το Νομικό Πρόσωπο διοικείται από επταμελές 


Διοικητικό Συμβούλιο που αποτελείται από τους: 

α. Δήμαρχο ή Αντιδήμαρχο που ορίζει ο Δήμαρχος ως 
Πρόεδρο. 

β. Τρεις (3) Δημοτικούς Συμβούλους που ορίζονται 
με απόφαση του Δημοτικού Συμβουλίου. 

γ. Τρεις (3) δημότες που ορίζονται επίσης με από¬ 
φαση του Δημοτικού Συμβουλίου. 

Το Διοικητικό Συμβούλιο εκλέγει από τα μέλη του τον 
Αντιπρόεδρο. Η θητεία των μελών του Διοικητικού Συμ¬ 
βουλίου ακολουθεί τη Δημοτική περίοδο. 

5. Το Νομικό Πρόσωπο εκπροσωπείται στα δικαστή¬ 
ρια και σε κάθε αρχή από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

6. Με κανονισμό που ψηφίζεται από το Δημοτικό 
Συμβούλιο, ρυθμίζονται τα θέματα διοίκησης και δια¬ 
χείρισης του Νομικού Προσώπου αυτού. 

7. Από τις διατάξεις αυτής της απόφασης προκαλεί- 
ται δαπάνη σε βάρος του προϋπολογισμού του Νομικού 
Προσώπου «Δημοτικό Ωδείο Σκύδρας», ύψους 
1.000.000 δρχ. περίπου για το τρέχον οικονομικό έτος 
και 1.000.000 δρχ. περίπου για καθένα από τα οικονο¬ 
μικά έτη. 

8. Για την ανωτέρω δαπάνη έχει εγγράφει πίστωση 
στον προϋπολογισμό του Νομικού Προσώπου του Δή¬ 
μου Σκύδρας με τα στοιχεία 212.9. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Έδεσσα, 22 Απριλίου 1993 

Ο Νομάρχης κ.α.α. 

ΕΛ. ΛΑΣΚΗΣ 

-♦- 

Αριθ. 5545 (11) 

Σύσταση ίδιου Νομικού Προσώπου στο Δήμο Σκύδρας 
Ν. Πέλλας με την επωνυμία «Δημοτικό Πνευματικό 
και Πολιτιστικό Κέντρο Σκύδρας». 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τις διατάξεις: 

α) του άρθρου 187 του Π.Δ. 323/89 
β)του Ν. 1270/82 
γ) του Π.Δ. 331/83 και 
δ)του Ν. 1416/84. 

2. Την αριθμ. 19/1993 απόφαση του Δημοτικού Συμ¬ 
βουλίου Σκύδρας για σύσταση Δημοτικού Πνευματικού 
και Πολιτιστικού Κέντρου. 

Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

Στον κανονισμό που ψηφίζεται από το Δημοτικό Συμ¬ 
βούλιο, ρυθμίζονται τα θέματα διοίκησης και διαχείρι¬ 
σης του Νομικού Προσώπου αυτού. 

9. Από τις διατάξεις αυτής της απόφασης προκαλεί- 
ται δαπάνη σε βάρος του προϋπολογισμού του Νομικού 
Προσώπου του «Δημοτικού Πνευματικού και Πολιτιστι¬ 
κού Κέντρου Σκύδρας» ύψους 1.000.000 δρχ. περίπου 
για το τρέχον οικονομικό έτος και 1.000.000 δρχ. περί¬ 
που για καθένα από τα επόμενα οικονομικά έτη. 

10. Για την ανωτέρω δαπάνη έχει εγγράφει πίστωση 
στον προϋπολογισμό του Νομικού Προσώπου του Δή- 

μου Σκύδρας με τα στοιχεία Κ.Α. 212.9. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Έδεσσα, 22 Απριλίου 1993 

Ο Νομάρχης κ.α.α. 

ΕΛ. ΛΑΣΚΗΣ 

-♦- 

Αριθ. ΕΣ 2967 (12) 

Ονομασία νέου, συνοικισμού Κοινότητας Ριζών στον Ν. 
Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 

Με την ΕΣ 2967/30.4.1993 απόφαση του Νομάρχη 
Πρέβεζας εγκρίθηκε η 115/1991 απόφαση του Κοινο¬ 
τικού Συμβουλίου Κοινότητας Ριζών περί ονομασίας 
ανώνυμου συνοικισμού στην περιφέρεια της πιο πάνω 
Κοινότητας, σε συνοικισμό με την ονομασία «ΚΑΤΩ 
ΡΙΖΑ, ΤΑ» ύστερα από γνώμη του Συμβουλίου Τοπωνυ¬ 
μιών του Υπουργείου Εσωτερικών. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Πρέβεζα, 30 Απριλίου 1993 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 
-+- 

Αριθ. ΕΣ 4293 (13) 

Ονομασία νέου, συνοικισμού Κοινότητας Γαλατά στον 
Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 

Με την ΕΣ 4293/30.4.1993 απόφαση του Νομάρχη 
Πρέβεζας εγκρίθηκε η αρ) 96 /1991 απόφαση του Κοι¬ 
νοτικού Συμβουλίου Κοινότητας Γαλατά περί ονομα¬ 
σίας ανώνυμου συνοικισμού στην περιφέρεια της πιο 
πάνω Κοινότητας, σε συνοικισμό με την ονομασία «ΑΓ. 
ΣΑΒΒΑΣ» ύστερα από γνώμη του Συμβουλίου Τοπωνυ¬ 
μιών του Υπουργείου Εσωτερικών. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Πρέβεζα, 30 Απριλίου 1993 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 


Αριθ. ΕΣ 4293 (14) 

Ονομασία νέου, συνοικισμού Κοινότητας Νικόπολης 
στο Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 

Με την ΕΣ 4294/30.4.1993 απόφαση του Νομάρχη 
Πρέβεζας εγκρίθηκε η αρ. 71 /1991 απόφαση του Κοι¬ 
νοτικού Συμβουλίου Κοινότητας Νικόπολης περί ονο¬ 
μασίας ανώνυμου συνοικισμού στην περιφέρεια της πιο 
πάνω Κοινότητας, σε συνοικισμό με την ονομασία «ΜΑ¬ 
ΖΩΜΑ, ΤΟ» ύστερα από γνώμη του Συμβουλίου Τοπω¬ 
νυμιών του Υπουργείου Εσωτερικών. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Πρέβεζα, 30 Απριλίου 1993 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 
-♦- 


ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στην 340105/23.4.1993 υπουργική απόφαση «Εφαρ¬ 
μογή προγράμματος καταπολέμησης της εχινοκοκκία- 
σης - υδατίδωσης, της λύσσας, της λεϊσμανίασης και 
των άλλων ζωοανθρωπονόσων» που δημοσιεύθηκε στο 
ΦΕΚ 313/τ.Β'/4.5.1993 επκρέρεται η εξής διόρ¬ 
θωση: 

Στην παράγρ. 2.3.3.1 Ελεγκτική Επιτροπή του άρ¬ 
θρου 1 διαγράφεται η περιπτ. «ε) Αντιπρόσωπο του φο¬ 
ρέα λειτουργίας του» και αναριθμείται σε περιπτ. ε' η 
περιπτ.» ζ) Αρμόδιο υπάλληλο του Υπ. Υγείας». 

(Από το Υπουργείο Γεωργίας) 

- + - 


(16) 

Στην 57497/403/11.2.93 απόφαση του Υπουργού 
Μεταφορών και Επικοινωνιών «τροποποίηση της με 
αριθμό πρωτοκόλλου 30228/2119/1989 απόφα¬ 
σης του Υπουργού Μεταφορών και Επικοινωνιών», 
που δημοσιεύθηκε στο ΦΕΚ 123/Β/5.3.1993 γίνε¬ 
ται η παρακάτω διόρθωση: 

Στην παράγραφο 2 του διατακτικού της παραπάνω 
απόφασης διορθώνεται το εσφαλμένο 
«31.12.1992» στο ορθό «31.12.1993». 

(Από το Υπουργείο Μεταφορών) 

ΧΡΗΣΙΜΕΣ ΠΛΗΡΟΦΟΡ ΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α 


ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 

ια) Για όλα τα Τεύχη εκτός ΤΑΕ-ΕΠΕ » 


χ. 15.000 
» 30.000 

» 10.000 
» 30.000 

» 20.000 
» 10.000 
» 5.000 

» 10.000 
» 3.000 

» 200.000 
» 100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














